2002/49/EY: Komission päätös, tehty 23 päivänä tammikuuta 2002, eräiden eläintuotteiden merkinnästä ja käytöstä suhteessa tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehtyyn päätökseen 2001/172/EY tehdyn päätöksen 2001/304/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2002) 293)



Virallinen lehti nro L 021 , 24/01/2002 s. 0030 - 0031



Komission päätös, tehty 23 päivänä tammikuuta 2002, eräiden eläintuotteiden merkinnästä ja käytöstä suhteessa tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehtyyn päätökseen 2001/172/EY tehdyn päätöksen 2001/304/EY muuttamisesta toisen kerran (tiedoksiannettu numerolla K(2002) 293) (ETA:n kannalta merkityksellinen teksti) (2002/49/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(4), sellaisena kuin se on viimeksi muutettuna direktiivillä 95/23/EY(5), ja erityisesti sen 6 artiklan 1 kohdan f alakohdan, ottaa huomioon terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annetun neuvoston direktiivin 77/99/ETY(6), sellaisena kuin se on viimeksi muutettuna neuvoston direktiivillä 97/76/EY(7), ja erityisesti sen 3 artiklan A jakson 7 kohdan toisen luetelmakohdan, sekä katsoo seuraavaa: (1) Yhdistyneessä kuningaskunnassa havaittujen suu- ja sorkkatautitapausten vuoksi komissio teki 19 päivänä lokakuuta 2001 päätöksen 2001/740/EY(8), sellaisena kuin se on viimeksi muutettuna päätöksellä 2002/37/EY(9), tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa. (2) Komission päätöksessä 2001/172/EY(10) ja myöhemmissä päätöksissä 2001/356/EY(11) ja 2011/740/EY rajoitetaan taudille alttiista eläimistä saadun tuoreen lihan ja tällaisesta lihasta tuotettujen lihavalmisteiden lähettämistä Yhdistyneestä kuningaskunnasta, ellei tiettyjä edellytyksiä noudateta. (3) Komissio teki tämän vuoksi 11 päivänä huhtikuuta 2001 päätöksen 2001/304/EY(12), sellaisena kuin se on viimeksi muutettuna päätöksellä 2001/345/EY(13), eräiden eläintuotteiden merkinnästä ja käytöstä suhteessa tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehtyyn päätökseen 2001/172/EY. (4) Viimeisin suu- ja sorkkatautitapaus kirjattiin Yhdistyneessä kuningaskunnassa 30 päivänä syyskuuta 2001 eli yli kolme kuukautta sitten, ja serologinen valvonta, joka toteutettiin tautiin liittyvien rajoitusten poistamisen tueksi, on saatu päätökseen koko Yhdistyneessä kuningaskunnassa. (5) Parantuneen eläinten terveystilanteen myötä on nyt mahdollista poistaa suurin osa rajoituksista ja erityisesti ne, joita sovelletaan eläinperäisten tuotteiden ja useimpien taudille alttiiden elävien eläinten lähettämiseen Yhdistyneestä kuningaskunnasta. (6) Vallitseva tilanne huomioon ottaen on kuitenkin varotoimenpiteenä valvottava edelleen tarkoin 1 päivän helmikuuta 2001, joka on mahdollinen viruksen tartuntapäivä, ja 23 päivän huhtikuuta 2001, joka on päätöksen 2001/302/EY 3 artiklan mukaisesti ilmoitettu päivämäärä, välisenä aikana teurastetuista taudille alttiista eläimistä saatujen kauppaan soveltumattomien lihan ja lihatuotteiden lähettämistä. (7) Päätös 2001/304/EY olisi muutettava vastaavasti. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2001/304/EY seuraavasti: 1) Muutetaan 1 artiklan 1 kohta seuraavasti: "1. Direktiivin 72/461/ETY 5 artiklan 1 kohdan mukaisesti tuoretta lihaa, joka täyttää neuvoston direktiivin 64/433/ETY 3 artiklassa säädetyt vaatimukset ja joka on saatu naudoista, lampaista, vuohista tai sioista, ja tuoretta lihaa, joka täyttää direktiivin 91/495/ETY 6 artiklassa säädetyt vaatimukset ja joka on saatu Isosta-Britanniasta peräisin olevista muista sorkkaeläimistä, sekä lihaa, joka on jalostettu Isossa-Britanniassa 1 päivän helmikuuta 2001 ja tämän päätöksen voimaantulopäivän välisenä aikana, ei varusteta direktiivin 64/433/ETY liitteessä I olevassa XI luvussa tai direktiivin 91/495/ETY liitteessä I olevassa III luvussa säädetyllä terveysmerkinnällä." 2) Muutetaan 1 artiklan 5 kohta seuraavasti: "5. Poiketen siitä, mitä 1 kohdassa säädetään, Isosta-Britanniasta komission päätösten 2001/172/ETY, 2001/356/EY tai 2001/740/EY mukaisesti lähetettäväksi soveltuva liha voidaan varustaa direktiivin 64/433/ETY liitteessä I olevassa XI luvussa tai direktiivin 91/495/ETY liitteessä I olevassa III luvussa säädetyllä terveysmerkinnällä." 3) Muutetaan 2 artiklan 1 kohdan toinen alakohta seuraavasti: "Poiketen siitä, mitä ensimmäisessä alakohdassa säädetään, lihatuotteet, joille on tehty jokin neuvoston direktiivin 80/215/ETY 4 artiklan 1 kohdassa mainituista käsittelyistä tai jotka on valmistuksen aikana läpikotaisin saatettu yhtenäiseen pH-arvoon, joka on pienempi kuin 6, voidaan varustaa direktiivin 77/99/ETY liitteessä B olevassa VI luvussa säädetyllä terveysmerkinnällä." 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä tammikuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL 121, 29.7.1964, s. 2012/64. Direktiivi sellaisena kuin se on saatettuna ajan tasalle direktiivillä 91/497/ETY (EYVL L 268, 24.9.1991, s. 69). (5) EYVL L 243, 11.10.1995, s. 7. (6) EYVL L 26, 31.1.1977, s. 85. Direktiivi sellaisena kuin se on saatettuna ajan tasalle direktiivillä 92/5/ETY (EYVL L 57, 2.3.1992, s. 1). (7) EYVL L 10, 16.1.1998, s. 25. (8) EYVL L 277, 20.10.2001, s. 30. (9) EYVL L 15, 17.1.2002, s. 34. (10) EYVL L 62, 2.3.2001, s. 22. (11) EYVL L 125, 5.5.2001, s. 46. (12) EYVL L 104, 13.4.2001, s. 6. (13) EYVL L 122, 3.5.2001, s. 31.